KIRJALLINEN KYSYMYS E-0540/01 esittäjä(t): Raimon Obiols i Germà (PSE) komissiolle. Suurnopeusjunan ratalinjasuunnitelman ympäristövaikutusten arviointi Espanjan Santa Olivassa (Tarragona).



Virallinen lehti nro 261 E , 18/09/2001 s. 0140 - 0141



KIRJALLINEN KYSYMYS E-0540/01 esittäjä(t): Raimon Obiols i Germà (PSE) komissiolle (23. helmikuuta 2001) Aihe: Suurnopeusjunan ratalinjasuunnitelman ympäristövaikutusten arviointi Espanjan Santa Olivassa (Tarragona) Komissio on aloittanut rikkomismenettelyn Espanjaa vastaan, koska tämä ei ole noudattanut direktiiviä tiettyjen julkisten ja yksityisten hankkeiden ympäristövaikutusten arvioinnista (direktiivi 85/337/ETY(1) muutettu direktiivillä 97/11/EY(2)) rakennusluvan myöntämisessä Tarragonan ja Valencian väliselle rautatielle. Onko komissio arvioinut edellä mainitun direktiivin mukaisesti Santa Olivan (Tarragona) tapausta, jossa kunnan alueelle suunniteltu suurnopeusjunan ratalinjausvaihtoehto (rataosuus LéridaBarcelona) aiheuttaisi huomattavaa haittaa ympäristölle ja mittavia sosioekonomisia kustannuksia? (Santa Olivan kunnanhallituksen tutkimuksen mukaan projekti vaikuttaisi toteutuessaan suoraan 44 asuntoon Camí dels Molinsin asuinalueella ja epäsuorasti 98 asuntoon Sant Jordin asuntoalueella ja 200:aan Les Pedreresissä.) Entä onko komissio selvittänyt onko mainittu ratalinjausvaihtoehto Santa Olivan kunnan alueella Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä annetun neuvoston asetuksen (EY) N:o 2236/95(3) säännösten mukainen? Mihin toimenpiteisiin komissio aikoo ryhtyä, jos asetusta ei ole noudatettu? (1) EYVL L 175, 5.7.1985, s. 40. (2) EYVL L 73, 14.3.1997, s. 5. (3) EYVL L 228, 23.9.1995, s. 1. Margot Wallströmin komission puolesta antama vastaus (24. huhtikuuta 2001) Komissio vastaanotti äskettäin kantelun, joka koskee tiettyjen julkisten ja yksityisten hankkeiden ympäristövaikutuksista 27. kesäkuuta 1985 annetun direktiivin 85/337/ETY säännösten soveltamisen mahdollista laiminlyöntiä Léridan ja Martorellin välisen suurnopeusjunayhteyden (joka olisi kantelijoiden mielestä haitallinen) rakentamishankkeen osalta suoritetun ympäristövaikutusten arvioinnin yhteydessä. Kantelu on parhaillaan tutkittavana. Santa Olivian kunta on toimittanut komissiolle asiakirjoja, joiden sisällön ja merkityksen perusteella komissio arvioi kunnan tilannetta. Arvoisan parlamentin jäsenen ilmoittamien tietojen perusteella ei voi päätellä, onko kyse mahdollisesti direktiivin säännösten rikkomisesta. Komissio aloitti Espanjaa vastaan tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY säännösten rikkomisesta johtuvan menettelyn Valencian ja Tarragonan välistä rautatietä koskevaan hankkeeseen liittyvän Las Palmas-Oropesa-rataosuuden rakentamissuunnitelman vuoksi. Vaikka tämä rataosuus edellyttää kokonaan uuden 13 kilometrin pituisen linjauksen rakentamista, sitä koskevaan hankkeeseen ei ole sovellettu edellä mainitussa direktiivissä tarkoitettua ympäristövaikutusten arviointimenettelyä. Kyseisen menettelyn yhteydessä suunniteltu rataosuus ei kuitenkaan liity tässä kirjallisessa kysymyksessä tarkoitettuun menettelyyn liittyvään rataosuuteen. Euroopan laajuisten verkkojen alaan liittyvän yhteisön rahoitustuen myöntämistä koskevista yleisistä säännöistä 18. syyskuuta 1995 annetun neuvoston asetuksen (EY) N:o 2236/95 mukaisesti komissiolle rahoitettavaksi ehdotettujen hankesuunnitelmien valinta kuuluu yksinomaan jäsenvaltioiden toimivaltaan.